Din noianul de impresii contradictorii, însă, două ar trebui să fie evidente pentru orice persoană lipsită de idei preconcepute, respectiv că 1) rezidenții oricărui asemenea orășel ajuns pe butuci sînt captivi într-o dramă a cărei intrigă este cunoscută de toată lumea și al cărei deznodămînt ei singuri nu-l vor putea schimba niciodată și 2) că deși, la scară națională, aduc cu figuranții dintr o piesă de teatru, îndeplinesc roluri șterse, nu au aproape nimic de spus și, oricum, nimeni nu-i preocupat să afle ce au de spus, iar moraliștii și alte capete pătrate și condescendente se distrează pe seama lor, judecîndu-i în fel și chip, dacă nu se vor întreprinde politici care să le redea demnitatea, vor trage după ei întreaga societate, exact în felul în care, printr-o mică spărtură, apa pătrunde în coca unei nave și o duce încet, dar sigur, la fund.